《东山顾命歌》
明代·香严和尚

金陵有个奇男子，白手成家立纲纪。
不逢良女唤回头，几乎埋纲红尘里。
叹浮生，只如此，参访明师求直指。
见说传灯录上人，志气冲天奋然起。
念弥陀如自己拶，得寒冰化为水。
任他非佛与非心，务要禅河穷到底。
昼亦然，夜亦然，铁牛不动痛加鞭。
头角峥嵘便作狮子吼，惊得海底金乌飞上天。
求印可，叩机缘，几回亲到东山前。
三绕绳床呈见解，振威一喝与君传。
称大隐，可居廛，而今堪作火中莲。
惯向北斗星中骑木马，却来东山水上撑铁船。
撒手悬崖知落处，千重欲网打不住。
碧眼胡僧纲奈何，分付袈裟为信具。
赵州禅，真罕遇，争肯庭前寻柏树。
截断南山老葛藤，无孔铁锤重下锯。
大放开，还捏聚，绿水青山皆妙趣。
脚根□□□头关，明月不随流水去。